Banawi Sala dumunung ing dhukuh Kampak, dhusun Tanggir, wontên kêdhungipun ingkang kanamakakên kêdhung Srungga, miturut cariyosipun tiyang kina, ing ngriku wontên bayanipun ingkang sakalangkung galak, yèn wontên tiyang adus utawi nglampahakên baita asring kaganggu, mênggah panggenanipun baya punika miturut gothèking tiyang Jawi wontên ing gua, ingkang têmbusanipun dumugi ing Nglirip dhistrik Singgahan. Lami-lami baya wau kadhawahan sela agêng botên sagêd budi, yèn pinuju môngsa labuh, asring anyuwara gumludhug, kenging kangge têtêngêran tiyang tani, samôngsa ing ngriku wontên swara makatên, anggènipun sêsabin [sêsa...]